als_Latn dik_Latn sag_Latn
Boksieri bullgar Kubrat Pulev mund të vendosë veton dhe të bllokojë revanshin e madh të peshave të rënda në boks mes Anthony Joshua e Wladimir Klitschko. Pulev është mandatuar nga IBF për të dueluar me kampionin e botës Joshua dhe ka dërguar zyrtarisht kërkesën për të dueluar me britanikun. Ai është kundër revanshit, lajm të cilin e ka konfirmuar sot Kalle Sauerland, menaxheri i tij. “Përballja Joshua-Klitschko ishte një sfidë e jashtëzakonshme, një ngjarje e madhe për sportin e boksit. Si fans i këtij sporti do të preferoja ta shihja sërish atë, por si menaxher i Pulev nuk jam dakord”, tha Kalle Sauerland.
Më tej, menaxheri i boksierit bullgar shtoi: “Unë shoh interesat e mia dhe të atyre që përfaqësoj dhe unë dua që në fund të ditës të arrij t’i siguroj Pulev atë sfidë me Joshua, që e meriton. Unë mbroj interesat e boksierit. Ndoshta mund të zhvillohet revanshi, por pas tij ne duam që fituesi të përballet me Pulev dhe ne duam që të fitojë Joshua, për të patur duelin Joshua-Pulev”, u shpreh menaxheri. Boksieri bullgar është ndeshur një herë me Klitschko në nëntor të vitit 2014 dhe e ka humbur atë sfidë me “KO” në raundin e pestë.
“Përballja Joshua-Klitschko ishte një sfidë e jashtëzakonshme, një ngjarje e madhe për sportin e boksit. Si fans i këtij sporti do të preferoja ta shihja sërish atë, por si menaxher i Pulev nuk jam dakord”
“Pulev e dëshiron shumë një përballje me Joshua, një sfidë që IBF ia ka ofruar boksierit tim dhe Kubrat është shprehur dakord. Ai është i mandatuar për atë sfidë. Gjithsesi, në të mirë të boksit unë e kuptoj që mund të ketë një vendim kundër nesh, por do të presim vendimin ë do të marrë IBF-ja. Do të ulemi dhe bisedojmë, do të negociojmë edhe me menaxherin e Joshua për të gjetur një zgjidhje për të gjithë. Ne e dimë shumë mirë që ata synojnë revanshin, pasi ata nuk heqin dorë nga titujt kampionë kollaj”, u shpreh menaxheri i boksierit bullgar. Kubrat Pulev është 36 vjeç dhe në karrierën e tij si profesionist ka arritur 25 fitore dhe vetëm një humbje, atë ndaj Klitschko.
als_Latn als_Latn als_Latn als_Latn